iCloud: Αφαίρεση εφεδρικού αντιγράφου της συσκευής iOS από το iCloud
Αφαίρεση εφεδρικού αντιγράφου της συσκευής iOS από το iCloud
Μπορείτε να ελευθερώσετε χώρο αποθήκευσης iCloud αν διαγράψετε ολόκληρο το εφεδρικό αντίγραφο iCloud μιας συσκευής iOS, όπως μιας συσκευής που δεν έχετε πλέον στην κατοχή σας. Αν επαναφέρετε μια συσκευή από εφεδρικό αντίγραφο iCloud, πρέπει να περιμένετε μέχρι να ολοκληρωθεί η επαναφορά για να είναι δυνατή η διαγραφή του εφεδρικού αντιγράφου.
ΠΡΟΕΙΔΟΠΟΙΗΣΗ: Αν διαγράψετε το εφεδρικό αντίγραφο iCloud για τη συσκευή iOS σας, το iCloud θα σταματήσει αυτόματα να δημιουργεί εφεδρικά αντίγραφα της συσκευής.
Αντί για τη δημιουργία εφεδρικών αντιγράφων της συσκευής iOS σας στο iCloud, μπορείτε να δημιουργήσετε εφεδρικά αντίγραφα της συσκευής σας χρησιμοποιώντας το iTunes. Στον οδηγό χρήσης iTunes, ανατρέξτε στο άρθρο Δημιουργία εφεδρικών αντιγράφων της συσκευής iOS σας στο iTunes σε PC.
Αφαίρεση ενός εφεδρικού αντιγράφου χρησιμοποιώντας τη συσκευή iOS σας
Σε iOS 11 ή νεότερη έκδοση: Μεταβείτε στις Ρυθμίσεις > [το όνομά σας] > iCloud > Διαχείριση χώρου αποθήκευσης > Εφεδρικά αντίγραφα.
Σε iOS 10.3: Μεταβείτε στις Ρυθμίσεις > [το όνομά σας] > iCloud > Χώρος αποθήκευσης iCloud, και στη συνέχεια πατήστε «Διαχείριση χώρου αποθήκευσης».
Σε iOS 10.2 ή παλαιότερη έκδοση: Μεταβείτε στις Ρυθμίσεις > iCloud > Χώρος αποθήκευσης, και στη συνέχεια πατήστε «Διαχείριση χώρου αποθήκευσης».
Αγγίξτε το όνομα μιας συσκευής της οποίας τα εφεδρικά αντίγραφα δεν χρειάζεστε και μετά αγγίξτε «Διαγραφή εφεδρικού αντιγράφου».
Αφαίρεση ενός εφεδρικού αντιγράφου χρησιμοποιώντας το Mac σας
Επιλέξτε το μενού Apple > Προτιμήσεις συστήματος, κάντε κλικ στο iCloud και μετά στην επιλογή «Διαχείριση».
Στα αριστερά, κάντε κλικ στα «Εφεδρικά αντίγραφα», στα δεξιά επιλέξτε μια συσκευή iOS της οποίας τα εφεδρικά αντίγραφα δεν χρειάζεστε και μετά κάντε κλικ στη «Διαγραφή».
Αν δεν βλέπετε εφεδρικά αντίγραφα στα αριστερά, οι συσκευές iOS σας δεν έχουν εφεδρικά αντίγραφα iCloud. Δείτε την Δημιουργία εφεδρικών αντιγράφων της συσκευής iOS σας στο iCloud.
Αφαίρεση ενός εφεδρικού αντιγράφου χρησιμοποιώντας τον Windows υπολογιστή σας
Ανοίξτε το iCloud για Windows και κάντε κλικ στην επιλογή «Χώρος αποθήκευσης».